Sondre Nordstad Moen

Sondre Nordstad Moen (født 12. januar 1991) er en norsk friidrettsutøver som driver med langdistanseløp. Han representerte tidligere Strindheim Idrettslag, fra 2008 til 2020 Sportsklubben Vidar, 2021 IL Ros, og fra 2022 Nærsnes Løpeklubb Bamford 1869.

Han drev også tidligere med langrenn og terrengløp, og ble norgesmester i terreng lang løype i 2014. Han viste tidlig gode resultater på langdistanseløp, og løp Størenmila på 33:05 i 2004, 14 år gammel.Kondis.no - 14 år gamle Sondre Norstad Moen med milløp på 33.05, besøkt 1. september 2019. Innen langrenn vant han 5 km klassisk i G15-klassen under Hovedlandsrennet i 2006.Langrenn.com - 15-åring som imponerer!, besøkt 1. september 2019.VG.no - Iversen slått av «alle» som 15-åring – i går ble han verdensmestester, besøkt 1. september 2019. Han kom også på andreplass på 5 km fri.Norges skiforbund - Beretning - 2005-2006, besøkt 1. september 2019.

Moen ble rangert som nummer 83 på listen over de tusen beste idrettsutøverne i Trøndelag i avisa Nidaros sin kåring i 2022.

 Biografi 
 2006 
Moen deltok i Nordisk juniormesterskap i friidrett 2006 i Eskilstuna i Sverige, og fikk der bronse på 5000 meter, bak Tuomas Jokinen og Alexander Söderberg. Han satte norsk rekord på 2000 meter i U15-klassen i juni 2006, med 5:35,47, og slo med det Fredrik Naalsunds gamle rekord.Kondis.no - Klasserekord på 2000 m av Sondre Nordstad Moen, besøkt 1. september 2019. Han satte løyperekord på 3 km i Trollheimsløpet.Trollheimsporten.no - Løyperekord i Trollheimsløpet, besøkt 1. september 2019. Han deltok i G15-klassen under Ungdomsmesterskapet 2006, og vant der 2000 meter og kom på fjerdeplass på 800 meter.AndRo Data - Resultater UM 25.08.2006 - 27.08.2006  Byrkjelo, besøkt 1. september 2019.

I november deltok han i Nordisk mesterskap i terrengløp 2006, og kom der på andreplass i U20-klassen, og han fikk også sølv i U20-lagkonkurransen sammen med Sindre Buraas og Lars Bakke.Nordic Athletics - Nordic competitions 2006 , besøkt 1. september 2019.

 2007 
I mars deltok han i Hovedlandsrennet 2007, og fikk der sølv på 7,5 km fri teknikk, bak Didrik Tønseth.Langrenn.com - Hovedlandsrenn 2007 Lørdag - Fri teknikk, besøkt 2. september 2019.

Han deltok i G16-klassen under Ungdomsmesterskapet 2007, og vant der 1500 meter hekk, og kom på femteplass på 800 meter.AndRo Data - Resultater UM2007, besøkt 2. september 2019. Under Junior-NM i friidrett 2007 deltok han i klassen MJ19, og vant 5000 meter med tiden 14:41,65.Norges friidrettsforbund - NM Junior 2007, besøkt 2. september 2019. Han deltok på 10.000 meter under NM i friidrett 2007, og kom der på femteplass. 

Under Nordisk juniormesterskap i friidrett 2007 kom han på andreplass på 5000 meter, bak Alexander Söderberg. Han vant U20-klassen under Nordisk mesterskap i terrengløp 2007, og Norge vant også lagkonkurransen i denne klassen, der Moen løp sammen med Sindre Buraas og Lars Erik Malde.Nordic Athletics - Nordic competitions 2007 , besøkt 1. september 2019. Han deltok også i EM i terrengløp 2007, og kom der på sjetteplass i juniorklassen.Haugesunds Avis - Toro ga mersmak, besøkt 2. september 2019.Norges friidrettsforbund - 14th SPAR European Cross Country Championships Toro / ESP - 9 December 2007, besøkt 2. september 2019.

 2008 
Under NM i friidrett innendørs 2008 kom han på sjetteplass på 1500 meter.NRK.no - Okparaebo med sterk sprint, besøkt 2. september 2019. VM i terrengløp 2008 ble arrangert i Edinburgh, og Moen kom der på 28.-plass i U20-klassen. Han deltok i Florø Friidrettsfestival i juni, og kom der på tredjeplass på 3000 meter hinder.World Athletics - Sondre Nordstad Moen - Results, besøkt 2. september 2019. 

Moen satte ny personlig rekord på 5000 meter under Junior-VM i friidrett 2008 i Bydgoszcz, der han endte på 14.-plass. Denne tiden var også norsk bestenotering i G17-klassen.Adressa.no - Knalltid av Sondre i junior-VM , besøkt 2. september 2019. Han fikk bronse på 5 000 meter under NM i friidrett 2008 i Trondheim, og bronse i Junior-NM i friidrett 2008 på samme distanse, bak Sindre Buraas. I Nordisk Mesterskap i terrengløp i København vant han gull på både 6 km og i lagkonkurransen i U20-klassen, der han konkurrerte på lag med Sindre Burås og Henrik Ingebrigtsen.Kondis.no – Paradeløp for Sondre Nordstad Moen Han forsvarte med det titlene sine fra året før. 

Per utgangen av 2008 var hans personlige rekorder 8.12,10 på 3 000 meter, 14.02,95 på 5 000 meter og 29.21,92 på 10 000 meter.IAAF - Sondre Nordstad Moen - Progression, besøkt 1. september 2019. Høsten 2008 byttet han klubb fra Strindheim IL til SK Vidar, og deres «Team Toppløp». Han fikk dermed også ny trener; Frank Evertsen.Adressa.no - -Rodals trening passer ikke meg , besøkt 2. september 2019.

 2009 
Moen deltok i U20-klassen under VM i terrengløp 2009, som eneste norske deltaker. Han endte der på 74.-plass i den 8 km lange løypa.  

I juli deltok han i junior-EM (U20) i Serbia og kom der på femteplass på 5 000 meter med tiden 14.26,23.Sportsklubben Vidar - Fenomenal innsats av våre utøvere i jr EM i Serbia  Ved NM i friidrett 2009 fikk han sølv på 10 000 meter, bak Daabayaa Badhaso, og kom på fjerdeplass på 5000 meter. Han deltok i Sentrumsløpet 2009, og ledet lenge løpet, men to km før målgang ble han løpt forbi av Øystein Sylta, som vant løpet. Han vant motbakkeløpet Mosviksenderen Opp i Mosvik for tredje år på rad. I august vant han 5000 meter under Nordisk juniormesterskap i friidrett 2009, som ble arrangert i Vasa i Finland.Nordic Athletics - Nordic competitions 2009 , besøkt 2. september 2009.

Under NM i terrengløp 2009 fikk han sølv i kort løype i april, bak Bjørnar Ustad Kristensen, og fikk der gull i stafett. NM lang løype ble arrangert i oktober, og han fikk også der sølv, seks sekunder bak Urige Arado Buta. I oktober debuterte han i Hytteplanmila, og vant denne med ny løyperekord på 28:50.Kondis.no - Hytteplanmila 2009: Moen med ny løyperekord i strålende vær, besøkt 2. september 2019. Han vant U20-klassen under Nordisk mesterskap i terrengløp 2009, og Norge vant også gull i lagkonkurransen. Under EM i terrengløp 2009 kom han på fjerdeplass i juniorklassen, og Norge fikk der bronse i lagkonkurransen. 

 2010 
Han deltok i VM i terrengløp 2010, og kom denne gangen på 31.-plass i U20-klassen. Han deltok i Europacupen på 10 000 meter i juni, men fullførte ikke løpet. Norge deltok i Super League under Lag-EM i friidrett 2010, og Moen kom der på sjuendeplass på 5000 meter, med ny personlig rekord på 14:00.03. Han brøt 14-minuttersgrensen den 1. juli, da han løp på 13:44,43 under Folksam GP i Sollentuna. Den 28. juli 2010 deltok han i sitt første EM i friidrett, i Barcelona. Her løp han på 29.19,63 på 10 000 meter, og fikk med det en 14.-plass.Aftenposten.no – Tøft for Nordstad Moen Han deltok også på 5 000 meter, men kvalifiserte seg ikke til finalen.

I september fikk han bronse i NM i terrengløp 2010, lang løype, og han vant seniorklassen under Nordisk mesterskap i terrengløp 2010 i Trondheim, der Norge også vant lagkonkurransen.Nordic Athletics - Nordic competitions 2010 , besøkt 2. september 2019. Han vant Furumomila i oktober, med ny løyperekord på 29:16. Han deltok i U20-klassen under EM i terrengløp 2010, som eneste norske deltaker, og endte der på femteplass.

 2011 
I januar 2011 vant han «Gullskoen» i juniorklassen, dette er en pris som deles ut av nettstedet Kondis, til Norges beste langdistanseløpere.VG.no - Grøvdal vant gullskoen igjen, besøkt 2. september 2019. Moen deltok i VM i terrengløp 2011 i Spania, der han kom på 36.-plass. I mai satte han løyperekord i Folkemila i Namsos, og han kom på femteplass i Europacupen på 10 000 meter i juni, med ny personlig rekord på 28:43,90. Han deltok på 5000 meter under Lag-EM i friidrett 2011, der Norge deltok i First League, og kom der på andreplass bak Mert Girmalegesse fra Tyrkia. 

Under U23-EM i friidrett 2011 i Ostrava vant han gull på 10.000 meter, med tiden 28:41,66. Dette var også ny personlig rekord.Sondre til topps  adressa.no Han vant 5000 meter under NM i friidrett 2011. I september fikk han sølv i lang løype under NM i terrengløp 2011 i Trondheim, og han deltok i EM i terrengløp 2011, der han fikk bronse i U23-klassen, og Norge vant lagkonkurransen i denne klassen.

 2012–2013 
Han konkurrerte lite i 2012 og 2013 på grunn av skade; han skadet seg på vinteren før 2012-sesongen, og vinteren 2013 opererte han en avrevet sene i foten.Kondis.no - Fint comeback av Sondre N. Moen, besøkt 3. september 2019. Han kom på tredjeplass i Venlo Halvmaraton i Nederland i 2012.

 2014 
I januar 2014 konkurrerte han igjen etter skadeavbrekket, og vant det 9 km lange Nyttårsløpet i Trondheim på tiden 28:11. Han vant 10.000 meter under det danske mesterskapet på 10.000 meter i april, og kom på niendeplass på 3000 meter under Norwegian Grand Prix-stevnet i Oslo i mai. Han satte ny personlig rekord på 10.000 meter under Gouden Spike i Nederland, der han kom på fjerdeplass med tiden 28:40,27.

Under EM i friidrett 2014 deltok han på 10.000 meter, og endte der på niendeplass, og han fikk sølv på 5000 meter under NM i friidrett 2014, bak Marius Vedvik. Han vant halvmaratonløpet under Oslo Maraton 2014, og han vant NM i terrengløp 2014 lang løype i oktober. 

 2015 
Han deltok i Payton Jordan Invitational i California, og forbedret der sin personlige rekord på 10.000 meter til 28:25,23. I Lag-EM i friidrett 2015 deltok Norge i Super League, og Moen kom der på niendeplass på 5000 meter. Norge endte på 12. og sisteplass i dette mesterskapet, og rykket dermed ned til First League. Han vant 10.000 meter under NM i friidrett 2015 i Haugesund, og han vant NM i halvmaraton 2015 med tiden 1:04:55. Han kom på tredjeplass i Birmingham Great Half Marathon og fjerdeplass i Firenze Marathon.

 2016 
Moen hadde flere topp 10-plasseringer våren 2016, med andreplass i Schoorl Groet Uit Run (10 km), niendeplass i Haag halvmaraton, sjetteplass i Nice halvmaraton, tiendeplass i Casablanca Memorial Rahal 10K i Marokko og femteplass i Appingedam Stadsloop i Nederland. 

Under OL 2016 i Rio ble Moen nummer 19 i maraton. På høsten kom han på åttendeplass i Amsterdam Dam tot Damloop (10 km) og 13.-plass i Valencia Halvmaraton. I desember kom han på 13.-plass i EM i terrengløp 2016. Etter OL begynte han å samarbeide med italienske Renato Canova som trener, etter et år der han hadde vært uten trener.Aftenpostne.no - Den norske rekordholderen vraket seg selv som trener, besøkt 3. september 2019.

 2017 
Den 9. april 2017 satte han norsk rekord på maraton med tiden 2.10.07 da han løp inn til tredjeplass i Hannover Marathon. Den 28. juni 2017 satte han personlig rekord på 10 000 m med tiden 28.15,12 under et stevne i Ostrava. Det er den femte beste tiden av en nordmann og den beste av en nordmann siden 1992. 

Han satte ny personlig rekord på 5000 meter i Belgia den 22. juli, med tiden 13:20,16, og han deltok på 5000 meter under VM i friidrett 2017, der han kom på 25.-plass. Under NM i friidrett 2017 fikk han sølv på 5000 meter. Han satte ny personlig rekord på 10 km i september (27:55) og på 15 km i oktober (42:26). Den 22. oktober 2017 satte han norsk rekord på halvmaraton, da han løp inn til 59.48 og fjerdeplass i Valencia halvmaraton. Tiden var den tredje beste tiden av en europeisk utøver noensinne på denne distansen.Aftenposten.no - Norsk supertid på halvmaraton - smadret 29 år gammel rekord med over to minutter!, besøkt 22. oktober 2017.

3. desember 2017 vant han Fukuoka Marathon i Japan, og satte samtidig europeisk rekord på distansen med tiden 2.05.48. Rekorden ble stående til 7. oktober 2018 da den ble forbedret av Mo Farah med 37 sekunder.

I 2017 ble han tildelt Olavstatuetten.

 2018 
Men var nominert til «Årets mannlige utøver» for 2017 under Idrettsgallaen 2018 i januar, men prisen gikk til Karsten Warholm. Sesongen ble preget av sykdom og skader, noe han forklarte med for hard trening over tid.NRK.no - Moen gikk på smell: – Folk lurer sikkert på hva i all verden jeg har drevet med, besøkt 11. august 2020 Han løp inn til femteplass på 10.000 under Bislett Games, og deltok på maraton under EM i friidrett 2018, men måtte bryte løpet på grunn av smerter i hoften.

 2019 
2019 ble en bedre sesong for Moen. Han sesongåpnet med det 5 km lange gateløpet Herculis i Monaco i februar, og kom der på andreplass bak Julien Wanders. Moen satte personlig rekord med 13:37, åtte sekunder bedre enn sin gamle rekord, og ble med dette tidenes raskeste nordmann på denne distansen.Dagbladet.no - Imponerte etter skadeavbrekk, besøkt 11. august 2020. Han vant Gdynia halvmaraton i Polen i mars, og løp sitt nest raskeste halvmaraton noen sinne, med 1:01:18. Tiden var også ny løyperekord.European Athletics - Moen sets a course record of 61:18 in the Gdynia Half Marathon, besøkt 11. august 2020. I april fikk han imidlertid påvist stressbrudd i korsbenet, og måtte bl.a. stå over Praha halvmaraton i april.Adressa.no - Sondre Nordstad Moen må utsette sesongstarten etter skadetrøbbel , besøkt 11. august 2020. 

Han kom på femteplass på 3000 meter under Meeting Internazionale Citta di Nembro i Nembro, og satte personlig rekord på 10.000 meter på bane under Night of the 10k PBs i London, som også var Europacupen på 10 000 meter 2019. Moen kom på femteplass i dette europacupstevnet. Under NM i friidrett 2019 i august vant han 10.000 meter og fikk bronse på 5000 meter. Den 31. august løp han Stadionmila i Kristiansand, og satte der ny norsk rekord på 10.000 meter med tiden 27.24,78, og slo med det Are Nakkims rekord fra 1990.Aftenposten.no - Sondre Nordstad Moen satte ny norsk rekord i Kristiansand, besøkt 11. august 2020. Han kom på niendeplass under København halvmaraton, og kom på 12.-plass på 10.000 meter under VM i friidrett 2019. Han kom på åttendeplass under Valencia halvmaraton, med tiden 1:00:14, som var den nest raskeste tiden av en nordmann noen sinne, og løp også det nest raskeste maratonløpet av en nordmann noen sinne da han kom på sjuendeplass i Valencia maraton 1. desember med tiden 2:06:16. Han har selv den norske rekorden på 2:05:48.

 2020 
Moen sesongåpnet i februar med Giulietta & Romeo Halvmaraton i Verona, der han løp inn til fjerdeplass. Etter et lengre treningsopphold i Kenya gjennom våren under koronapandemien deltok han i Impossible Games, og satte der europarekord på 25.000 meter med tiden 1:12:46.5. Underveis satte han også nordisk rekord nordisk på en times løp med 20 703 meter. Han vant Perseløpet (5 km) på Jessheim, der han løp på 13:46, og kom på femteplass på 5000 meter under Boysen Memorial. Han løp 10.000 meter på 28:13 under Perseløpet på Jessheim i slutten av juli.

Den 7. august løp han timesløp under Stadionmila i Kristiansand, og satte der ny europarekord med 21 131 meter. Friidrett.no - Europarekord av Sondre Nordstad Moen, besøkt 11. august 2020.

 2021 
I 2021 byttet Moen klubb til Idrettslaget ROS.Klubboverganger: Sondre Nordstad Moen bytter til IL ROS, Therese Johaug til SK Vidar. kondis.no. Besøkt 9. april 2021. Han vant NM-gull i halvmaraton i Oslo Maraton 18. september, 2021.

  Personlige rekorder 
DistanseTidDatoÅrSted 5000 m13.20,16 22. juli2017Heusden-Zolder 10 000 m 27.24,7831. august2019Kristiansand Halvmaraton 59.48 22. oktober2017Valencia Maraton 2.05.48 3. desember2017Fukuoka

 Referanser 
Nidaros: Trøndersk idretts adelskalender 2022 (krever abonnement)

 Eksterne lenker 


Kategori:Norske langdistanseløpere
Kategori:Norske maratonløpere
Kategori:Norske motbakkeløpere
Kategori:Nordiske mestere i terrengløp
Kategori:Norgesmestere i friidrett
Kategori:Deltakere for Norge under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Norge under VM i friidrett 2017
Kategori:Friidrettsutøvere for SK Vidar
Kategori:Deltakere for Norge under Sommer-OL 2020
Kategori:Friidrettsutøvere under Sommer-OL 2020
Kategori:Deltakere for Norge under VM i friidrett 2019
Kategori:Deltakere for Norge under VM i friidrett 2023
Kategori:Deltakere for Norge under EM i friidrett 2024
Kategori:Deltakere for Norge under Sommer-OL 2024
Kategori:Friidrettsutøvere under Sommer-OL 2024
Kategori:Deltakere for Norge under VM i friidrett 2025